Document ID: /roh_data/filtered/fineweb-2-filterrobots_roh.jsonl.gz/49837

Sin la charta dal Parc naziunal Adula è vegnì spetgà vess. Sco basa da discussiun mancava questa charta enfin oz. Betg che quella avessia purtar grondas novas, igl è simplamain uschia che cun la charta han ins ussa ina basa en scrit tge che vala e tge betg.
Val resta critic encunter il Parc Adula
Ils da Val S. Pieder han fatg dumondas criticas, sco per exempel tge ristgas ch’in gie al parc Adula portia. Questa dumonda è vegnida respundida a moda fitg pratica da Thomas Buchli, il president da vischnanca da la Stussavgia che viva en il parc da la natira Beverin.
Thomas Buchli, ch’ha dentant da far nagut cun il Parc Adula, di che la pli gronda ristga saja che 18 persunas lavurian en il Parc, na hajan dentant nagina lavur. Buchli precisescha; las 17 vischnancas sajan dentant responsablas da dar lavur a quels lavurers, da crear ideas e laschar lavurar ils emploiads dal parc persuenter. Buchli ha propi appellà a la politica communala dat esser innovativa mo lura possian ins midar la ristga en ina pli valur.